TAKUNI เพิ่มทุน 800 ล้านหุ้นระดมทุนไปใช้หนี้-ลุยธุรกิจพลังงานทดแทน
TAKUNI เพิ่มทุน 800 ล้านหุ้นแบ่งเป็นหุ้นสามัญเพิ่มทุน 400 ล้านหุ้นจัดสรรให้แก่ผู้ถือหุ้นเดิม 1 ต่อ 1 อีกทั้งรองรับ TAKUNI-W จำนวน 400 ล้านหุ้น ให้แก่ผู้ถือหุ้นเดิมไม่เกิน 200,000,000 หุ้น ในอัตรา 2 หุ้นสามัญเดิม : 1 หน่วยใบสำคัญแสดงสิทธิ และให้แก่ผู้ถือหุ้นที่จองซื้อหุ้นสามัญเพิ่มทุนตามสัดส่วนการถือหุ้น (Right Offering) ไม่เกิน 200,000,000 หุ้น ในอัตรา 2 หุ้นสามัญเพิ่มทุน : 1 หน่วยใบสำคัญแสดงสิทธิ ทั้งนี้การเพิ่มทุนดังกล่าวเพื่อระดมทุนไปใช้หนี้ ขยายธุรกิจ และลงทุนในโครงการต่างๆ เช่น ธุรกิจพลังงานทดแทน ซึ่งคาดว่าจะให้ผลตอบแทนที่ดีในอนาคต
19 ต.ค. 2558

นางสาวนิตา ตรีวีรานุวัฒน์ รองกรรมการผู้จัดการ บริษัท ทาคูนิ กรุ๊ป จากัด (มหาชน) หรือ TAKUNI เปิดเผยว่า ที่ประชุมคณะกรรมการของบริษัทเมื่อวันที่ 16 ตุลาคม 2558 มีมติให้นำเสนอต่อที่ประชุมผู้ถือหุ้นเพื่ออนุมัติการเพิ่มทุนจดทะเบียนของบริษัทจำนวน 400,000,000 บาท จากเดิม 200,000,000 บาท เป็น 600,000,000 บาท โดยการออกหุ้นสามัญจำนวน 800,000,000 หุ้น มูลค่าที่ตราไว้หุ้นละ 0.50 บาท
พร้อมทั้งมีมติให้นำเสนอต่อที่ประชุมผู้ถือหุ้น เพื่ออนุมัติการออกใบสำคัญแสดงสิทธิที่จะซื้อหุ้นสามัญของบริษัทฯ รุ่นที่ 1 (TAKUNI-W) รวมจำนวนไม่เกิน 400,000,000 หน่วย โดยไม่คิดมูลค่า โดยจัดสรรให้แก่ผู้ถือหุ้นเดิมของบริษัทฯ ในอัตราส่วนการถือหุ้นสามัญ 2 หุ้น ต่อใบสำคัญแสดงสิทธิ 1 หน่วย กรณีมีเศษของใบสำคัญแสดงสิทธิเหลือจากการคำนวณตามอัตราส่วนการจัดสรรใบสำคัญแสดงสิทธิดังกล่าว ให้ตัดเศษดังกล่าวทิ้งทั้งจานวน โดยราคาการใช้สิทธิของใบสำคัญแสดงสิทธิฯ เท่ากับ 2.00 บาทต่อหุ้น
โดยจัดสรรหุ้นสามัญเพิ่มทุนของบริษัทจำนวนไม่เกิน 400,000,000 หุ้น มูลค่าที่ตราไว้หุ้นละ 0.50 บาทให้แก่ผู้ถือหุ้นเดิมของบริษัทตามสัดส่วนจานวนหุ้นที่ผู้ถือหุ้นแต่ละรายถืออยู่ (Right Offering) ในอัตราจัดสรร 1 หุ้นเดิมต่อ 1 หุ้นใหม่ โดยเศษของหุ้นให้ปัดทิ้ง และกำหนดราคาเสนอขายหุ้นสามัญเพิ่มทุนที่ราคา 1.00 บาท
อีกทั้งจัดสรรหุ้นสามัญเพิ่มทุนของบริษัทจำนวนไม่เกิน 400,000,000 หุ้น (สี่ร้อยล้านหุ้น) มูลค่าที่ตราไว้หุ้นละ 0.50 บาท เพื่อสำรองไว้สาหรับรองรับการใช้สิทธิตามใบสำคัญแสดงสิทธิที่จะซื้อหุ้นสามัญของบริษัทฯ รุ่นที่ 1 (TAKUNI-W)
แบ่งเป็น เพื่อรองรับการใช้สิทธิตามใบสำคัญแสดงสิทธิที่จะซื้อหุ้นสามัญของบริษัท รุ่นที่ 1 (TAKUNI-W) ที่ออกให้แก่ผู้ถือหุ้นเดิม รวมไม่เกิน 200,000,000 หุ้น ในอัตรา 2 หุ้นสามัญเดิม : 1 หน่วยใบสำคัญแสดงสิทธิ โดยใบสำคัญแสดงสิทธิไม่มีมูลค่าเสนอขาย โดยมีราคาการใช้สิทธิที่ 2.00 บาทต่อหุ้น
รวมทั้งเพื่อรองรับการใช้สิทธิตามใบสำคัญแสดงสิทธิที่จะซื้อหุ้นสามัญของบริษัท รุ่นที่ 1 (TAKUNI-W) ที่ออกให้แก่ผู้ถือหุ้นที่จองซื้อหุ้นสามัญเพิ่มทุนตามสัดส่วนการถือหุ้น (Right Offering)  รวมไม่เกิน 200,000,000 หุ้น ในอัตรา 2 หุ้นสามัญเพิ่มทุน : 1 หน่วยใบสำคัญแสดงสิทธิ โดยใบสาคัญแสดงสิทธิไม่มีมูลค่าเสนอขาย โดยมีราคาการใช้สิทธิที่ 2.00 บาทต่อหุ้น
สำหรับวัตถุประสงค์ของการเพิ่มทุน และการใช้เงินทุนในส่วนที่เพิ่ม เพื่อชำระคืนเงินกู้ธนาคาร ที่กู้มาเพื่อชำระค่าหุ้น บริษัท เวลล์ โคราช เอ็นเนอร์ยี จำกัด ซึ่งได้รับอนุมัติจากที่ประชุมคณะกรรมการบริษัทฯ ครั้งที่ 8/2558 ประมาณ 140 ล้านบาท รวมถึงเพื่อขยายการลงทุนในโครงการ หรือธุรกิจต่างๆ ที่มีศักยภาพ และมีผลตอบแทนที่ดีในอนาคต ซึ่งทางบริษัทฯมีความสนใจในธุรกิจพลังงานทดแทน และคาดว่าจะมีงบลงทุนราว 260 ล้านบาท
ทั้งนี้ ประโยชน์ที่บริษัทจะพึงได้รับจากการเพิ่มทุน/จัดสรรหุ้นเพิ่มทุนเพื่อนำเงินที่ได้มาชำระคืนหนี้ตั๋วแลกเงิน ทำให้สัดส่วนของหนี้สินต่อทุนลดลง และเพื่อนำเงินไปลงทุนในโครงการต่างๆ ที่เกี่ยวเนื่องกับธุรกิจของบริษัทหรือธุรกิจที่บริษัทฯ ลงทุน เช่น ธุรกิจพลังงานทดแทน ซึ่งคาดว่าจะให้ผลตอบแทนที่ดีในอนาคต
ขณะเดียวกัน ประโยชน์ที่ผู้ถือหุ้นจะพึงได้รับจากการเพิ่มทุน/จัดสรรหุ้นเพิ่มทุน ส่งผลให้บริษัทมีโครงสร้างทางการเงินที่เข้มแข็ง และมั่นคง มีสัดส่วนของหนี้สินต่อทุนลดลง และบริษัทมีลงทุนในการขยายธุรกิจ และลงทุนในธุรกิจใหม่ เพื่อสร้างผลการดาเนินงานที่ดีขึ้น ส่งผลดีต่อมูลค่าบริษัทฯ และมูลหุ้นของบริษัทฯ ซึ่งรวมถึงการได้รับประโยชน์ในรูปของเงินปันผลในอนาคต
 
 
 
 
 